છેલ્લા ચારેક ફલાંગ બાકી હતા, પાંડવો હજુ પણ અમારાથી આગળ જ હતાં. આખરે અમે જેમતેમ કરી તેમની લગોલગ પહોંચ્યા. દુર્યોધને ભીમને લલકાર્યો, રેસ પૂરી થવાની હોય ત્યાંની વિનિઁગ પોસ્ટ લગભગ એકાદ ફલાંગ લાંબી પુષ્પમાળાથી બનાવાઈ હતી, દુર્યોધન અને ભીમ તથા કર્ણ અને અર્જુન એ તરફ જોશભેર આગળ વધ્યા.. પણ ત્યાં અચાનક એક મેગ્નેટિક બ્રેક વાગી અને વત્સ દુર્યોધનની સાયકલ ઝાડ થઈ ગઈ. (પછીથી ખબર પડી કે ભીમે એ રસ્તાના ફાઉન્ડેશનમાં ઈલેક્ટ્રોમેગ્નેટિક ગોઠવણ કરી હતી.) આટલી સ્પીડમાંથી અચાનક બ્રેક લાગવાથી એ ઉછળીને આગળ પડ્યો અને ભીમની સાયકલ તેના પગના એન્કલ પાઈપને તોડતી આગળ વધી ગઈ. કડાકો થયો અને દુર્યોધનનો પગ બે ને બદલે ત્રણ ભાગમાં વળતો થઈ ગયો.